**ฟุตบอลทีมชาติยิบรอลตาร์** เป็นทีมฟุตบอลตัวแทนของยิบรอลตาร์ ซึ่งเป็นดินแดนโพ้นทะเลของสหราชอาณาจักร ควบคุมและบริหารงานโดยสมาคมฟุตบอลยิบรอลตาร์ 

ทีมชาติยิบรอลตาร์ได้เข้าร่วมเป็นสมาชิกของยูฟ่า หลังจากผ่านความเห็นชอบจากการโหวตของชาติสมาชิกยูฟ่าในเดือนพฤษภาคม ปี 2013  และได้เข้าร่วมการแข่งขันฟุตบอลชิงแชมป์แห่งชาติยุโรป 2016 รอบคัดเลือก โดยนับเป็นการเข้าร่วมแข่งขันในทัวร์นาเมนต์ของยูฟ่าเป็นครั้งแรก ต่อมาได้ยิบรอลตาร์ได้เข้าร่วมเป็นสมาชิกของฟีฟ่าในเดือนพฤษภาคม 2016 โดยเป็นสมาชิกลำดับที่ 211 ของฟีฟ่า

ด้วยประชากรเพียง 33,000 คน ทำให้ดินแดนยิบรอลตาร์ กลายเป็นชาติสมาชิกที่มีขนาดเล็กที่สุดของยูฟ่าเมื่อวัดจากจำนวนประชากร 

แม้ว่ายิบรอลตาร์จะไม่ใช่หมู่เกาะ แต่ก็เคยส่งทีมฟุตบอลเข้าร่วมแข่งขันในกีฬาไอส์แลนด์ เกม ในปี 1993 และชนะเลิศในกีฬาไอส์แลนด์ เกม 2007 ที่เกาะโรดส์

เข้าเป็นสมาชิกของยูฟ่า
----------------------

สมาคมฟุตบอลยิบรอลตาร์ (GFA) ได้ยื่นเรื่องขอเข้าเป็นสมาชิกยูฟ่า เป็นครั้งแรกในปี 1999 แต่ไม่ได้รับการอนุมัติ เนื่องจากได้รับการคัดค้านจากประเทศสเปน โดยข้อคัดค้านของสเปนนั้นนอกจากจะอ้างกรรมสิทธิ์ในดินแดนยิบรอลตาร์ที่ยังเป็นข้อพิพาทกับสหราชอาณาจักรแล้ว ยังยกเหตุผลว่าการอนุมัติให้ยิบรอลตาร์เข้าเป็นสมาชิกของยูฟ่านั้น จะเป็นการส่งเสริมให้ดินแดนอื่นที่อยู่ในความปกครองของสเปนอย่างแคว้นกาตาลุญญาและแคว้นบาสก์ ใช้เป็นบรรทัดฐานในการขอเข้าร่วมเป็นสมาชิกของยูฟ่าเช่นกัน และอาจส่งผลให้เกิดการแยกตัวออกมาจากสเปน 

อย่างไรก็ตามการลงคะแนนเสียงมีขึ้นอีกครั้งในปี 2007 โดยสมาคมฟุตบอลสเปนได้มีการออกมากดดันว่าหากสมาคมฟุตบอลของยิบรอลตาร์ได้เข้าร่วมเป็นสมาชิกของยูฟ่า สมาคมฟุตบอลสเปนจะขอถอนทีมออกจากการแข่งขันในทุกรายการของยูฟ่าเพื่อเป็นการประท้วง ท่ามกลางการกดดันจากทางสเปน มีชาติสมาชิกเพียง 3 ชาติเท่านั้นที่โหวตให้การสนับสนุนยิบรอลตาร์ คืออังกฤษ ,สก็อตแลนด์ และเวลส์ ซึ่งทั้งหมดต่างก็เป็นชาติที่อยู่ในสหราชอาณาจักร ที่ปกครองยิบรอลตาร์เอง 

ต่อมายูฟ่าได้ออกกฏว่าชาติใดที่จะขอเข้าร่วมเป็นสมาชิกได้ต้องเป็นรัฐเอกราชที่ได้รับการยอมรับจากสหประชาชาติเท่านั้น ทำให้สมาคมฟุตบอลยิบรอลตาร์ ยื่นเรื่องฟ้องร้องต่อศาลอนุญาโตตุลาการกีฬา หรือ ศาลกีฬาโลก โดยศาลได้ตัดสินว่ากฏเรื่องรัฐเอกราชที่ยูฟ่าออกมานั้น ไม่สามารถใช้บังคับกับสมาคมฟุตบอลยิบรอลตาร์ได้ เพราะไม่ใช่กฏที่มีอยู่ในขณะที่ยิบรอลตาร์ขอเข้าร่วมเป็นสมาชิก แต่เป็นการออกกฏขึ้นใหม่ภายหลังจากที่ยิบรอลตาร์ได้ยื่นเรื่องขอเข้าเป็นสมาชิกแล้ว ยูฟ่าจึงมิอาจใช้หลักรัฐเอกราชในการปฏิเสธความเป็นชาติสมาชิกของดินแดนยิบรอลตาร์ได้

ในเดือนพฤษภาคม ปี 2013 สมาคมฟุตบอลยิบรอลตาร์ได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ที่จัดขึ้นในลอนดอน โดยมีเพียงสเปนและเบลารุส ที่โหวตไม่สนับสนุน

เข้าเป็นสมาชิกของฟีฟ่า
----------------------

หลังจากชนะคดีที่ศาลกีฬาโลกจนได้เป็นสมาชิกของยูฟ่า ต่อมายิบรอลตาร์ได้ยื่นเรื่องขอเข้าร่วมเป็นสมาชิกของฟีฟ่า โดยในเดือนกันยายน ปี 2014 คำขอเข้าเป็นสมาชิกของฟีฟ่าได้ถูกปฏิเสธ โดยเซพพ์ บลัทเทอร์ประธานของฟีฟ่า ยกเหตุผลในเรื่องที่ยิบรอลตาร์มีสถานะเป็นดินแดนอาณานิคมโพ้นทะเลของสหราชอาณาจักร

อย่างไรก็ตามเหตุผลดังกล่าวเป็นข้อวิพากษ์วิจารณ์ในวงการฟุตบอลอย่างกว้างขวาง เนื่องจากก่อนหน้านี้ฟีฟ่าเคยรับชาติที่ยังไม่มีเอกราชสมบูรณ์ในตัวเอง เข้าเป็นสมาชิกของฟีฟ่าถึง 22 ชาติ (ในจำนวนนี้ มีถึง 5 ชาติที่เป็นสมาชิกของยูฟ่า คือหมู่เกาะแฟโร ที่มีสถานะเป็นเขตปกครองตนเองขึ้นตรงกับเดนมาร์ก และอังกฤษ,สก็อตแลนด์,เวลส์,ไอร์แลนด์เหนือที่เป็นส่วนหนึ่งของสหราชอาณาจักร) โดยสมาคมฟุตบอลยิบรอลตาร์ได้ยื่นเรื่องฟ้องร้องฟีฟ่าต่อศาลกีฬาโลก ให้เพิกถอนมติเดิมและรับยิบรอลตาร์เข้าเป็นสมาชิก ซึ่งวิธีการเดียวกันนี้ทำให้ยิบรอลตาร์ได้เข้าเป็นสมาชิกของยูฟ่ามาแล้ว

เดือนพฤษภาคม ปี 2015 ศาลกีฬาโลก ที่ประเทศสวิตเซอร์แลนด์ ได้รับคดีที่สมาคมฟุตบอลยิบรอลตาร์ฟ้องร้องฟีฟ่าไว้พิจารณาในชั้นศาล ต่อมาในเดือนพฤษภาคม ปี 2016 ฟีฟ่าได้จัดประชุมเพื่อรับยิบรอลตาร์เป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้ยิบรอลตาร์เข้าเป็นสมาชิกของฟีฟ่า ด้วยคะแนนเสียง 172 ต่อ 12 ทำให้ยิลรอลตาร์ได้เป็นสมาชิกของฟีฟ่าลำดับที่ 211 ถัดจากทีมชาติคอซอวอ ที่ได้เข้ามาเป็นสมาชิกลำดับที่ 210 ของฟีฟ่าในปี ค.ศ. 2016 และทำให้ยิบรอลตาร์มีสิทธิ์เข้าแข่งขันในฟุตบอลโลกรอบคัดเลือก

ผลงานในฟุตบอลชิงแชมป์แห่งชาติยุโรป
----------------------------------

### ฟุตบอลชิงแชมป์แห่งชาติยุโรป 2016

วันที่ 7 กันยายน ค.ศ. 2014 ยิบรอลตาร์ลงแข่งขันในฟุตบอลชิงแชมป์แห่งชาติยุโรป รอบคัดเลือก เป็นครั้งแรกในประวัติศาสตร์ โดยพบกับทีมชาติโปแลนด์

สนามเหย้า
---------

ในอดีตก่อนจะเป็นสมาชิกของยูฟ่า ทีมชาติยิบรอลตาร์ใช้ **สนามกีฬาวิกตอเรีย** เป็นสนามเหย้าสำหรับแข่งขันระดับชาติ โดยสนามกีฬาแห่งนี้มีความจุ 5,000 ที่นั่ง ตั้งอยู่ใกล้กับสนามบินยิบรอลตาร์ บนถนนวินสตัน เชอร์ชิล อเวนิว 

โดยสมาคมฟุตบอลยิบรอลตาร์ ได้มีโครงการก่อสร้างสนามกีฬายูโรปา พอยต์ ซึ่งมีความจุ 10,000 ที่นั่งเพื่อมาใช้แทนที่สนามเดิม โดยการก่อสร้างสนามใหม่ได้เริ่มต้นขึ้นในเดือนตุลาคม ค.ศ.2013 ระหว่างการก่อสร้างสนามใหม่นี้ทีมชาติยิบรอลตาร์ จะต้องใช้สนาม **เอสตาดิอู อัลการ์เว** ซึ่งตั้งอยู่ที่เมืองฟารู, ประเทศโปรตุเกส เป็นสนามเหย้าแทน เนื่องจากสนามกีฬาวิกตอเรียยังไม่ผ่านมาตรฐานของยูฟ่า ในการจัดการแข่งขันระดับชาติอย่างเป็นทางการ

อย่างไรก็ตาม แม้ทีมชาติยิบรอลตาร์จะไม่สามารถใช้งานสนามกีฬาวิกตอเรียสำหรับแข่งขันในรายการของยูฟ่า อย่างฟุตบอลชิงแชมป์แห่งชาติยุโรป 2016 รอบคัดเลือกได้ แต่ยังสามารถใช้สนามนี้ได้ในการแข่งขันกระชับมิตร

* สนามกีฬาวิกตอเรียสนามกีฬาวิกตอเรีย
* อัฒจรรย์หลักอัฒจรรย์หลัก
* เอสตาดิอู อัลการ์เว (โปรตุเกส)เอสตาดิอู อัลการ์เว (โปรตุเกส)
* สนามกีฬายูโรปา พอยต์ เมื่อมองไปยังโมร็อกโกสนามกีฬายูโรปา พอยต์ เมื่อมองไปยังโมร็อกโก

สถิติ
-----

### ผู้เล่นที่ลงสนามให้ทีมชาติมากที่สุด

*ณ วันที่ 16 ตุลาคม 2018*

| # | ชื่อ | ช่วงเวลา | จำนวนนัดที่ลงสนาม | จำนวนประตู | สโมสร |
| --- | --- | --- | --- | --- | --- |
| 1 | เลียม วอล์กเกอร์ | 2013– | 33 | 2 | เซเด ซาน โรเกบีไน เยฮูดา เทลอาวีฟลินคอล์น เรด อิมพส์ยูโรปา เอฟซีนอตส์ เคาน์ตี |
| 2 | โจเซฟ ชิโปลินา | 2013– | 31 | 2 | ลินคอล์น เรด อิมพส์ |
| 3 | รอย ชิโปลินา | 2013– | 30 | 1 | ลินคอล์น เรด อิมพส์ |
| 4 | ฌอน-คาร์ลอส การ์เซีย | 2014– | 26 | 0 | ลินคอล์น เรด อิมพส์ |
| 5 | ไรอัน แคสเซียโร | 2013– | 24 | 0 | ลินคอล์น เรด อิมพส์ |
| ไคล์ แคสเซียโร | 2013– | 24 | 1 | ลินคอล์น เรด อิมพส์ |
| 7 | แอนโธนี บาร์ดอน | 2014– | 23 | 0 | ลินคอล์น เรด อิมพส์เชฟฟีลด์ เอฟซี |
| ลี แคสเซียโร | 2014– | 23 | 2 | ลินคอล์น เรด อิมพส์ |
| 9 | จอร์แดน เปเรซ | 2013–2016 | 17 | 0 | ลินคอล์น เรด อิมพส์ไลออน ยิบรอลตาร์เซ็นต์ โจเซฟ เอฟซี |
| 10 | เจย์ซี โอลิเวโร | 2016– | 16 | 0 | อบิงดอน ยูไนเต็ด |
| แจ็ก เซอร์เจนต์ | 2014– | 16 | 0 | แมนเชสเตอร์ 62ลินคอล์น เรด อิมพส์ |

เจค กอสลิง (ซ้าย) และ ลี แคสเซียโร (ขวา) เจ้าของสถิติร่วมในฐานะผู้ยิงประตูสูงสุดในทีมชาติยิบรอลตาร์
### ผู้ยิงประตูสูงสุดในทีมชาติ

*ณ วันที่ สิงหาคม 2018*

| # | ชื่อ | ช่วงเวลา | ประตู | จำนวนนัดที่ลงสนาม | ค่าเฉลี่ยการยิงประตู |
| --- | --- | --- | --- | --- | --- |
| 1 | เจค กอสลิง | 2014– | 2 | 12 | 0.167 |
| ลี แคสเซียโร | 2014– | 2 | 19 | 0.105 |
| เลียม วอล์กเกอร์ | 2013– | 2 | 29 | 0.069 |
| 4 | ไคล์ แคสเซียโร | 2013– | 1 | 23 | 0.043 |
| รอย ชิโปลินา | 2013– | 1 | 28 | 0.036 |
| แอนโธนี เฮอร์นานเดซ | 2014– | 1 | 13 | 0.077 |
|

ผู้เล่นที่มีชื่อเสียง
---------------------

* แดนนี ฮิกกินบอตแธม (อดีตผู้เล่นแมนเชสเตอร์ยูไนเต็ด,เซาท์แฮมป์ตัน,ซันเดอร์แลนด์)
* สก็อต ไวส์แมน (สคันธอร์ป ยูไนเต็ด)
* เจค กอสลิง (บริสตอล โรเวอร์ส)

อ้างอิง
-------

1. ↑  "Team 54". Gibraltar Football Association. คลังข้อมูลเก่าเก็บจากแหล่งเดิมเมื่อ 2014-12-18. สืบค้นเมื่อ 22 August 2014.
2. ↑  "The FIFA/Coca-Cola World Ranking". *FIFA*. 21 กันยายน 2023. สืบค้นเมื่อ 21 กันยายน 2023.
3. ↑
4. ↑  "Our new national stadium". team54.gi. คลังข้อมูลเก่าเก็บจากแหล่งเดิมเมื่อ 2013-06-16. สืบค้นเมื่อ 24 May 2013.
5. ↑  "'NO POLITICS, JUST FOOTBALL' – BEISO". Gibraltar Chronicle. 3 October 2012. คลังข้อมูลเก่าเก็บจากแหล่งเดิมเมื่อ 2013-09-28. สืบค้นเมื่อ 24 May 2013.
6. ↑  Doyle, Paul (23 May 2013). "Gibraltar set to be new kids on the Rock as Uefa votes on its future". London: Guardian.co.uk. สืบค้นเมื่อ 24 May 2013.
7. ↑  Franco, Liam. "GIB'S MAN IN UEFA FLAGS UP STADIUM PROJECT ON TWITTER". Gibraltar Chronicle. คลังข้อมูลเก่าเก็บจากแหล่งเดิมเมื่อ 2013-09-28. สืบค้นเมื่อ 26 September 2013.
8. ↑  "Algarve – temporary home for Gibraltar's international football matches". GBC News. คลังข้อมูลเก่าเก็บจากแหล่งเดิมเมื่อ 2014-03-06. สืบค้นเมื่อ 26 September 2013.
9. ↑  Bailey, Graeme. "Slovakia to be Gibraltar's first opponents". Sky Sports. สืบค้นเมื่อ 5 November 2013.

| * ด
* ค
* ก
ฟุตบอลทีมชาติของสหภาพสมาคมฟุตบอลยุโรป |
| --- |
| ปัจจุบัน | 
* กรีซ
* โครเอเชีย
* คอซอวอ
* คาซัคสถาน
* จอร์เจีย
* เช็กเกีย
* ซานมารีโน
* เซอร์เบีย
* ไซปรัส
* เดนมาร์ก
* ตุรกี
* นอร์เวย์
* เนเธอร์แลนด์
* บอสเนียและเฮอร์เซโกวีนา
* บัลแกเรีย
* เบลเยียม
* เบลารุส
* โปรตุเกส
* โปแลนด์
* ฝรั่งเศส
* ฟินแลนด์
* หมู่เกาะแฟโร
* มอนเตเนโกร
* มอลโดวา
* มอลตา
* นอร์ทมาซิโดเนีย
* ยูเครน
* เยอรมนี
* ยิบรอลตาร์
* รัสเซีย
* โรมาเนีย
* ลักเซมเบิร์ก
* ลัตเวีย
* ลิกเตนสไตน์
* ลิทัวเนีย
* สหราชอาณาจักร
	+ นอร์เทิร์นไอร์แลนด์
	+ เวลส์
	+ สกอตแลนด์
	+ อังกฤษ
* สเปน
* สโลวาเกีย
* สโลวีเนีย
* สวิตเซอร์แลนด์
* สวีเดน
* สาธารณรัฐไอร์แลนด์
* ออสเตรีย
* อันดอร์รา
* อาเซอร์ไบจาน
* อาร์มีเนีย
* อิตาลี
* อิสราเอล
* เอสโตเนีย
* แอลเบเนีย
* ไอซ์แลนด์
* ฮังการี

 |
| อดีต | 
* เชโกสโลวาเกีย
* เยอรมนีตะวันออก
* ไอร์แลนด์ (พ.ศ. 2425–2493)
* ซาร์แลนด์
* เซอร์เบียและมอนเตเนโกร
* สหภาพโซเวียต
	+ เครือรัฐเอกราช
* ยูโกสลาเวีย

 |

| * ด
* ค
* ก
ฟุตบอลทีมชาติและภูมิภาคที่เป็นตัวแทนของสหราชอาณาจักร, ดินแดนโพ้นทะเล หรือเขตสังกัดพระมหากษัตริย์ |
| --- |
| กลุ่มบ้านชาติ | 

|  |  |
| --- | --- |
| ยูฟ่า | 
* อังกฤษ
* เวลส์
* สกอตแลนด์
* นอร์เทิร์นไอร์แลนด์

 |
| โอลิมปิก1 | 
* บริเตนใหญ่

 |
| ไอแลนด์เกมส์1 | 
* Western Isles
* Shetland
* Orkney
* Anglesey
* Isle of Wight

 |
| โคนีฟ่า1 | 
* Kernow
* Yorkshire

 |

 |
| ดินแดนโพ้นทะเล และเขตสังกัดพระมหากษัตริย์ | 

|  |  |
| --- | --- |
| ยูฟ่า | 
* ยิบรอลตาร์

 |
| คอนคาแคฟ และ ซีเอฟยู | 
* แองกวิลลา
* เบอร์มิวดา
* หมู่เกาะบริติชเวอร์จิน
* หมู่เกาะเคย์แมน
* มอนต์เซอร์รัต
* หมู่เกาะเติกส์และเคคอส

 |
| โคนีฟ่า1 | 
* Ellan Vannin
* Parishes of Jersey

 |
| ยกเลิกการเชื่อมโยง1 | 
* Alderney
* Falkland Islands
* Guernsey
* Isle of Man
* Jersey
* Saint Helena
* Sark

 |

 |
| 
* **1:** Unrecognised teams, with no regional affiliation

 |